رونانت

وردگردسته، دِ روننت یا رونانت  اتا حماسی فیلم هسته که وسترن و مهیج ژانر دانه و وه ره الخاندرو گونسالس اینیاریتو کارگردانی هاکرده. این داستان ره میشل پانک اتا کتاب دله دَرهِدا بی‌یه. 

لئوناردو دی‌کاپریو، تام هاردی، ویل پولتر و دامنل گیلسون فیلم دله درنه. روننت ۱۶ دسامبر ۲۰۱۵ جه اکران بیه.

 داستان 
ات گروه میرشکار آمریکا دله قرن نوزهم گادِر شکار شونّه که اتسری سرخ پوست وشون ره حمله کانّه. اتسری وشون‌ها موفق وانّه اتا قایق جه فِرار هاکنِن ولی قایق سوراخ بیّه و همه جنگل دله پیاده بَیینه تا باقی ِراه ره تیساپه بورِن. وشون ِراهنما لئوناردو دی کاپریو هسته که این گادِر وه ره اش (=خرس) زخمی کانده. باقی آدِمون که خاستنه شه راه ره ادامه هادِن، مجبور بَیینه و وه دِ-سه نفر دیگه ره تینار جنگل دله بی‌یلن. این وسط اتا از این سه-چار نفر اون زخمی مَردی ِوَچه (که سرخپوست هسته) ره کاشنه و زخمی مردی ره تیناری ینّه و دَرشونه. بعد این زخمی مردی شه قَور ِدله جه راس وانه و ورگردنه تا شه ریکا انتقام ره بییره...

 بازیگران 
 لئوناردو دی‌کاپریو بنقش هیو گلاس
 تام هاردی
 ویل پولتر
 دامنل گیلسون
 کریستوفر جونر
 برد کارتر

جوایز
اوسکار جایزه یره اینفیلم چندین بخش دله برنده بیه منجمله کارگردونی و بتترین بازیگر مرد سره. این فیلم سال ۲۰۱۶ اپیکتر دله ویشترین کاندیدا ره داشته.

 منابع 

رج:۲۰۱۵ فیلمون
رج:آلخاندرو گونزالز اینیاریتو
رج:آمریکایی فیلمون
رج:انگلیسی فیلمون
رج:وسترن فیلمون
رج:حماسی فیلمون